ตาอักแองโกลาแอร์ไลน์

ตาอักแองโกลาแอร์ไลน์ (TAAG Linhas Aéreas de Angola E.P.) เรียกโดยทั่วไปว่า แองโกลาแอร์ไลน์ หรือ ตาอัก เป็นสายการบินประจำชาติของประเทศแองโกลา โดยมีฐานการบินหลักที่ท่าอากาศยานกวาตรูดึฟึวึไรรูในลูอันดา ตาอักให้บริการเที่ยวบินไปยังจุดหมายปลายทางกว่า 30 แห่งในแอฟริกา อเมริกาใต้ และยุโรป ตาอักเดิมก่อตั้งในชื่อ เดเตอา – ดีวีเซาดุชตรังช์ปอร์ตึซาแอรียุช ในปี 1938 เปลี่ยนการดำเนินการเป็น ตาอัก แองโกลาแอร์ไลน์ ในปี 1973 และเป็นสายการบินประจำชาติในปี 1975 ตาอักเป็นสมาชิกของสมาคมขนส่งทางอากาศระหว่างประเทศ และองค์การสายการบินแอฟริกา

**ประวัติ**

**เดเตอา – ดีวีเซาดุชตรังช์ปอร์ตึซาแอรียุช (ค.ศ. 1938–1973)**
ไฟล์:DTA F-27-200 CR-LEP BUG 1965.png|thumb|ฟอกเกอร์ เอฟ-27 ของเดเตอาที่ท่าอากาศยานเบนกัวลา
ตาอักแองโกลาแอร์ไลน์ถูกก่อตั้งขึ้นในปี 1937 เมื่อออสการ์ คาร์โมนา ประธานาธิบดีโปรตุเกส ได้มอบหมายให้ฆัวกิม เด อัลเมดา บัลตาซาร์ สร้างสายการบินในประเทศแองโกลา ในเดือนกันยายน ค.ศ. 1938 ได้มีการก่อตั้ง เดเตอา – ดีวีเซาดุชตรังช์ปอร์ตึซาแอรียุช ขึ้น โดยเป็นส่วนหนึ่งของหน่วยการบริหารทางรถไฟ ท่าเรือ และการขนส่งทางอากาศของแอฟริกาตะวันตกของโปรตุเกส โดยมีรัฐบาลเป็นเจ้าของและผู้ดำเนินการ ช่วงแรกได้มีการสั่งซื้อเดอ ฮาวิลแลนด์ ดรากอนสามลำและยุงเคิร์ส ยู 52 สองลำ ในภายหลังไม่ได้มีการส่งมอบยู 52 จากการเริ่มสงครามโลกครั้งที่สอง เดเตอาเริ่มดำเนินการในวันที่ 17 กรกฎาคม ค.ศ. 1940 โดยใช้เครื่องบินเดอ ฮาวิลแลนด์ ดรากอน ราพีด ในเส้นทางลูอันดา–ปวงต์นัวร์และลูอันดา–เบนกัวลา–โลบิโต ซึ่งต่อมาได้ขยายไปยังโมซาเมเดส เที่ยวบินถูกยกเลิกเป็นระยะๆ ในช่วงสงครามโลกครั้งที่สองเนื่องจากขาดแคลนอะไหล่เครื่องบิน แต่สายการบินก็กลับมาดำเนินการอีกครั้งหลังสงครามยุติลง ในปี 1046 เดเตอาได้นำเครื่องบินดักลาส ดีซี-3 และ บีชคราฟท์ โมเดล 18 ประจำการในฝูงบิน สายการบินได้เข้าร่วมสมาคมขนส่งทางอากาศระหว่างประเทศในปี 1951 

**กิจการองค์กร**

**กรรมสิทธิ์และโครงสร้างบริษัท**
ตาอักแองโกลาแอร์ไลน์ได้รับการก่อตั้งขึ้นโดยรัฐบาลแองโกลา โดยรัฐเป็นผู้ถือหุ้นของสายการบินเพียงผู้เดียว
ณ เดือนตุลาคม ค.ศ. 2023 ตาอักมีเอดัวร์โด ไฟเรน ดำรงตำแหน่งประธานเจ้าหน้าที่บริหาร และ Vipula Gunatilleka ดำรงตำแหน่งประธานเจ้าหน้าที่ฝ่ายการเงิน

**สำนักงานใหญ่**
ตาอักแองโกลาแอร์ไลน์มีสำนักงานใหญ่อยู่ที่กรุงลูอันดา ประเทศแองโกลา สายการบินยังมีสำนักงานในแอฟริกา เอเชีย ยุโรป อเมริกาเหนือ และอเมริกาใต้ ตาอักเปิดสำนักงานในประเทศจีนบริเวณเขตเฉาหยางของกรุงปักกิ่ง ในปี 2010

**บริษัทลูก**
 แองโกลาแอร์ชาร์เตอร์ ก่อตั้งขึ้นในปี 1987 เป็นสายการบินขนส่งสินค้าแบบเช่าเหมาลำ

**จุดหมายปลายทาง**
ในเดือนตุลาคม ค.ศ. 2023 ตาอักแองโกลาแอร์ไลน์ ให้บริการไปยังจุดหมายปลายทาง 31 แห่ง แบ่งเป็นภายในประเทศ 13 แห่ง แอฟริกา 11 แห่ง ลาตินอเมริกา 3 แห่ง เขตเชงเกน 2 แห่ง และในตะวันออกกลางและในเอเชียแปซิฟิก 3 แห่ง

**ข้อตกลงการบินร่วม**
ตาอักแองโกลาแอร์ไลน์ได้ทำข้อตกลงการบินร่วมกับสายการบินดังต่อไปนี้:- แอร์ฟรานซ์- บริติชแอร์เวย์- บรัสเซลส์แอร์ไลน์- เคนยาแอร์เวย์- เคแอลเอ็ม- ลังโมซัมบิกแอร์ไลน์- ลุฟท์ฮันซ่า- รัวยาแลร์มาร็อก- เซาท์แอฟริกันแอร์เวส์

**ฝูงบิน**

**ฝูงบินปัจจุบัน**
ไฟล์:D2-TEK@PEK (20200527112045).jpg|thumb|โบอิง 777-300อีอาร์ของตาอัก
ไฟล์:20230604 - Boeing 737-7M2 D2-TBJ.jpg|thumb|โบอิง 737-700 ของตาอัก
ณ เดือนกันยายน ค.ศ. 2024 ตาอักแองโกลาแอร์ไลน์มีเครื่องบินประจำการในฝูงบิน ดังนี้:
ตาอักแองโกลาแอร์ไลน์มีอายุฝูงบินเฉลี่ย 12.5 ปี

**ฝูงบินในอดีต**
ตาอักแองโกลาแอร์ไลน์เคยให้บริการเครื่องบินดังต่อไปนี้:- แอร์บัส เอ340-300- อานโตนอฟ อาน-26- โบอิง 707-320อี- โบอิง 707-320ซี- โบอิง 727-100ซี- โบอิง 737-200 แอดวานซ์- โบอิง 737-200ซี- โบอิง 747-300- โบอิง 747-300 คอมบิ- โบอิง 747-400- ดักลาส ซี-47เอ- ดักลาส ดีซี-8-30- ดักลาส ดีซี-8-50- ฟอกเกอร์ 50- ฟอกเกอร์ เอฟ-27-100- ฟอกเกอร์ เอฟ-27-200- ฟอกเกอร์ เอฟ-27-400- ฟอกเกอร์ เอฟ-27-500- ฟอกเกอร์ เอฟ-27-600- อิลยูชิน อิล-62เอ็ม- ล็อคฮีด แอล-100-20- ล็อคฮีด แอล-100-30- ล็อคฮีด แอล-1011-500- ซูว์ดาวียาซียงการาแวล- ยาโกเลฟ ยัค-40

**บริการ**

**ห้องโดยสาร**

**ไดมอนด์เฟิร์สคลาส (ชั้นหนึ่ง)**
ที่นั่งชั้นหนึ่งของตาอักจะมีให้บริการบนเครื่องบินโบอิง 777 เท่านั้น เป็นที่นั่งชนิดปรับนอนได้ พร้อมจะมีหน้าจอระบบความบันเทิง (Audio-Video-On-Demand; AVOD), ชุดสิ่งอำนวยความสะดวก หมอน และผ้าห่ม ผู้โดยสารชั้นหนึ่งสามารถใช้เคาน์เตอร์เช็กอินและห้องรับรอง Welwitchia Lounge ในท่าอากาศยานลูอันดาได้

**เอเซกคูทีวาคลาส (ชั้นธุรกิจ)**
ที่นั่งชั้นธุรกิจจะมีให้บริการบนเครื่องบินทุกลำในฝูงบินตาอัก บนโบอิง 777 จะใช้ที่นั่งชนิดปรับนอนได้ โดยจัดเรียงแบบ 2-3-2 พร้อมหน้าจอระบบความบันเทิง, ชุดสิ่งอำนวยความสะดวก หมอน และผ้าห่ม ผู้โดยสาร นอกจากนี้ ผู้โดยสารชั้นธุรกิจมีสิทธิ์ในการเช็กอินก่อนผู้โดยสารชั้นอื่นและสามารถเข้าใช้ห้องรับรอง Welwitchia Lounge ในท่าอากาศยานลูอันดาได้

**ไฮฟลายอีโคโนมิกคลาส (ชั้นประหยัด)**
ที่นั่งชั้นประหยัดของตาอักที่ให้บริการบนเครื่องบินระยะไกล จะมีที่วางเท้าและพนักพิงศีรษะแบบปีก มีการติดตั้งหน้าจอระบบความบันเทิง  ผู้โดยสารชั้นประหยัดจะได้รับหมอนและผ้าห่ม และอาหารจานร้อนบนเที่ยวบินระหว่างประเทศทุกเที่ยวบิน

**อ้างอิง**
หมวดหมู่:สายการบินสัญชาติแองโกลา
หมวดหมู่:บริษัทที่ก่อตั้งในปี พ.ศ. 2481
หมวดหมู่:สายการบินที่ก่อตั้งในปี พ.ศ. 2481
หมวดหมู่:สายการบินประจำชาติ